

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՊԵՏԱԿԱՆ ՎԵՐԱՀՍԿՈՂԱԿԱՆ ԾԱՌԱՅՈՒԹՅՈՒՆ**

**Ե/231-23 0077, ք. Երևան, Մաշտոցի պող․ 47**

07 փետրվարի, 2023թ.

**ՆՈՐ ՀԱՃԸՆԻ ՀԱՄԱՅՆՔԱՊԵՏԱՐԱՆ**

ՀՀ պետական վերահսկողական ծառայություն է դիմել Ջուլետա Թադևոսյանը՝ իրեն պատկանող հողամասի հարևանությամբ առանց իր համաձայնության բարձր լարման /եռաֆազ/ հաղորդիչներ անցկացնելու, վերջիններս հողամասի տարածքից ապամոնտաժելու խնդրանքի վերաբերյալ։

Համաձայն դիմումատուի՝ ՀՀ Կոտայքի մարզի Մրգաշեն գյուղի 1-ին փողոցի 13 նրբանցքի թիվ 2 հասցեում գտնվող իր հողամասի անմիջապես հարևանությամբ, առանց իր համաձայնության, խախտելով ոլորտը կարգավորող բազմաթիվ իրավական նորմեր, անցկացվել են բարձր լարման հաղորդիչներ /երեք հատ եռաֆազ/, իսկ այժմ էլ նախատեսված է անցկացնել 10000-ից բարձր հաղորդալար: Դիմումատուն նշում է, որ վերոնշյալ մոնտաժային աշխատանքներն իրականացնելիս խախտվել է ՀՀ կառավարության 02.04.2009թ. թիվ 363-Ն որոշման պահանջը, համաձայն որի, բարձր լարման էլեկտրահաղորդման օդային գծերի երկայնքով սահմանվում են անվտանգության գոտիներ՝ ընդգրկելով սահմանված հողի մակերեսը և օդային տարածությունը, որոնք գտնվում են գծի երկու կողմից, տվյալ դեպքում բարձր լարման գիծը անցնում է իրեն պատկանող անշարժ գույքից 0,5 մետրի վրա, որը խոչընդոտ է հանդիսանում հաստատված նախագծով բնակարան կառուցելու համար: Խախտվել է նաև վերոնշյալ որոշման պահանջը, համաձայն որի նշված աշխատանքները պետք է իրականացվեն տեղական ինքնակառավարման մարմինների հետ նախապես համաձայնեցնելուց հետո:

Դիմումատուն հայտնում է, որ բազմիցս բանավոր դիմել է «Հայաստանի էլեկտրական ցանցեր» բարձր լարման հաղորդիչներն ու հենասյունները իր հողամասին հարող տարածքից ապամոնտաժելու և տեղափոխելու համար, սակայն որևէ դրական արձագանք չի ստացել:

Ղեկավարվելով «Պետական վերահսկողական ծառայության մասին» ՀՀ օրենքի 5-րդ հոդվածի 1-ին մասի 14-րդ կետով՝ Ձեզ է ուղարկվում քաղաքացի Ջուլետա Թադևոսյանի դիմումն՝ առավել մանրամասն ծանոթանալու համար:

Խնդրում ենք ուսումնասիրել դիմումում ներկայացված հարցը և ՀՀ պետական վերահսկողական ծառայությանը տրամադրել տեղեկատվություն վերոգրյալի վերաբերյալ, ինչպես նաև հայտնել, թե վերոնշյալ մոնտաժային աշխատանքներն իրականացնելու համար «Հայաստանի էլեկտրական ցանցերը» տեղական ինքնակառավարման մարմինների հետ իրականացվելիք աշխատանքները նախապես համաձայնեցրել է, թե՝ ոչ։

**Առդիր՝ 8 թերթ:**

**ՀԱՐԳԱՆՔՈՎ՝**

**ԴԻՄՈՒՄՆԵՐԻ ԵՎ ՔԱՂԱՔԱՑԻՆԵՐԻ**

**ԸՆԴՈՒՆԵԼՈՒԹՅԱՆ ԲԱԺՆԻ ՊԵՏ՝**



**ԱՐՄԻՆԵ ՇԱՀՎԵՐԴՅԱՆ**

***Կատարող՝ Արտեմ Ռուստամյան***

***Դիմումների և քաղաքացիների ընդունելության բաժին***

***Հեռ.՝ 010 31-31-68***